Държавен вестник, бр. 20, 2022 г., стр. 43

БРОЙ  20	
Д Ъ Р Ж А В Е Н  В Е С Т Н И К 	
СТР.  43  
58 
 
 
15.5 Разтвори на водороден пероксид 
15.5.1 Разтвори на водороден пероксид над 60%, но не над 70% от масата 
15.5.1.1 Разтвори на водороден пероксид над 60%, но не повече от 70% от масата се 
пренасят само в специални кораби и не превозващи други товари. 
15.5.1.2 Товарните резервоари и свързаното с тях оборудване трябва да бъдат или от чист 
алуминий (99.5%) или от твърда неръждаема стомана (304L, 316, 316L или 316Ti) и 
пасивирани в съответствие с одобрените процедури. Не се използва алуминий за 
тръбопроводи на палубата. Всички неметални материали на конструкцията на съдържащата 
система трябва да са изолирани от контакт с водороден пероксид, и да не допринасят за 
неговото разграждане. 
 
15.5.1.3 Помпените помещения не се използват за операции по прехвърляне на товари. 
15.5.1.4 Товарните цистерни трябва да бъдат отделени от резервоарите за течно гориво или 
от всяко друго помещение, което съдържа запалими или взривоопасни материали. 
15.5.1.5 Резервоарите, предназначени за превоз на водороден пероксид, не се използват за 
баласт от морската вода. 
15.5.1.6 В горната и долната част на резервоара трябва да се монтират датчици за 
температура. Дистанционното отчитане на температурата и непрекъснатото наблюдение 
трябва да бъдат разположени на навигационния мостик. Ако температурата в резервоарите 
се повиши над 35°C, на щурманския мостик трябва да се задействат визуални и звукови 
сигнализации. 
15.5.1.7 Стационарните кислородни монитори (или газопроводите за вземане на проби) се 
осигуряват в празните пространства, прилежащи към резервоарите, за да се открие изтичане 
на товара в тези помещения. Дистанционните показания, непрекъснатото следене (ако се 
използват линии за вземане на проби от газ, периодичното вземане на проби е 
задоволително) и визуалните и звукови сигнализации, подобни на тези за температурните 
датчици, също се разполагат на щурманския мостик. Сигнализациите (визуални и звукови) 
трябва да се активират, ако концентрацията на кислород в тези празни помещения 
надвишава 30 % от обема. Като резервни системи трябва да се използват и два преносими 
кислородни монитора. 
 
 
59 
 
 
15.5.1.8 Като предпазна мярка срещу неконтролирано разпадане се инсталира система за 
изхвърляне на товара зад борда. Товарът се разтоварва, ако повишаването на температурата 
на товара с темп по-голям от 2°C на час за период от 5 часа или когато температурата в 
резервоара надвишава 40°C. 
15.5.1.9 Вентилационните системи на товарните резервоари трябва да имат изпускателни 
клапани за налягане/вакуум за нормално контролирано вентилиране, както и разрушими 
дискове или подобно устройство за аварийно изпускане, в случай че налягането в 
резервоара се повиши бързо в резултат на неконтролиран разпад. Дисковете за разрушаване 
трябва да бъдат оразмерени въз основа на проектното налягане на резервоара, размера на 
резервоара и очакваната степен на разпад. 
15.5.1.10 Трябва да бъде осигурена стационарна система за пръскане с вода за разреждане и 
измиване на всеки концентриран разтвор на водороден пероксид, разлят на палубата. 
Зоните, обхванати от водната струя, трябва да включват връзките на колектора/маркуча и 
таваните на резервоарите, предназначени за пренасяне на разтвори на водороден пероксид. 
Минималният процент на прилагане трябва да отговаря на следните критерии: 
.1 Продуктът да се разрежда от първоначалната концентрация до 35 % от масата в рамките 
на 5 минути след разлива. 
.2 Скоростта и приблизителния размер на разлива се основават на максималните очаквани 
скорости на товарене и разтоварване, времето, необходимо за спиране на потока от товари в 
случай на препълване на резервоара или повреда на тръбопровода/маркуча, и времето, 
необходимо за започване на прилагането на водата за разреждане от задействането ѝ от 
мястото за управление на товара или от щурманския мостик. 
15.5.1.11 Трябва да се превозват само тези разтвори на водороден пероксид, които имат 
максимална степен на разлагане от 1% годишно при 25°C. На капитана се представя 
сертификат от изпращача и сесъхранява на борда, че продуктът отговаря на този стандарт. 
Техническият представител на производителя трябва да бъде на борда, за да наблюдава 
операциите по прехвърляне и да има възможността да изпитва стабилността на водородния 
пероксид. Той трябва да удостоверява пред капитана, че товарът е натоварен в стабилно 
състояние. 
 
 
15.5.1.12 За всеки член на екипажа, участващ в операции по прехвърляне на товари, се 
осигурява защитно облекло, което е устойчиво на разтвори на водороден пероксид. 
Защитното облекло включва незапалими комбинезони, подходящи ръкавици, ботуши и 
защита на очите. 
15.5.2 Разтвори на водороден пероксид над 8%, но не над 60% от масата 
15.5.2.1 Външна обшивка на кораба не трябва да образува никакви граници с резервоарите, 
съдържащи този продукт. 
15.5.2.2 Водородният пероксид се пренася в резервоари, старателно и ефективно почистени 
от всички следи от предходни товари и техните пари или баласт. Процедурите за проверка, 
почистване, пасивиране и зареждане на резервоарите трябва да бъдат в съответствие с 
MSC/Circ.394. На борда на кораба трябва да бъде наличен сертификат, указващ, че са 
спазени процедурите в циркулярния документ. Изискването за пасивиране може да бъде 
отменено от администрацията за краткосрочни вътрешни превози. Особеното внимание в 
това отношение е от съществено значение, за да се гарантира безопасния превоз на 
водороден пероксид: 
.1 Когато се пренася водороден прекис, не се превозват едновременно други товари.